Zemitāna iela (Rīga)
Šis raksts ir par ielu Rīgā. Par citām jēdziena Zemitāna iela nozīmēm skatīt nozīmju atdalīšanas lapu. Zemitāna iela ir Rīgas iela Grīziņkalna apkaimē, Latgales priekšpilsētā un Centra rajonā. Zemitāna iela sākas strupceļā aiz Latvijas balzama rūpnīcas un noslēdzas krustojumā ar Krišjāņa Barona ielu. Ielas kopējais garums ir 336 metri, tā gandrīz pilnībā klāta ar asfalta segumu, bet tās posms aiz Zemitāna pārvada ir ar vēsturisko bruģa segumu. Iela nosaukta latviešu pulkveža Jorģa Zemitāna vārdā.